Així són les protagonistes de l'Homenatge de Gandia a les Dones 2024
28 febrer 2024

## Així són les protagonistes de l'Homenatge de Gandia a les Dones 202428 febrer 2024Última actualització: 28 febrer 2024

![](../gestion/img/bcb9910b74b467cb6d948b089edd71f5bfbde0941dbe326ec26f25acbe64d375.jpg)  
  

*   **Maria José Simó Martí**: és infermera de professió, voluntària en Càritas i en el Centre d'Acollida Sant Francesc d'Assís, i està involucrada en el teixit associatiu de la ciutat (cambrera de la Santa Cruz, membre de la seua directiva i membre de la directiva de la Junta Major de Germandats). Actualment és corresponsable en el programa "Bona companyia", destinat a l'acompanyament de majors que viuen en residències, involucrant en aquesta tasca a adolescents dels centres educatius de la comarca.
    
*   **Amparo Brotons Olcina**: primera presidenta de la Falla de Corea i segona de les Falles de Gandia, ostenta el Gesmil d'Or, va ser pregonera de les Falles, i és una apassionada del teatre. A més, va ser una de les primeres dones a formar part d'una llista electoral. Mare de família, fou presidenta de l'APA del Borja Jesuïtes i membre del 1r Consell Escolar de l'Ajuntament de Gandia. Dona emprenedora, va obrir la floristeria Baladre i ja jubilada va ser estudiant sènior.
    
*   **Maria Garcia Alvarado (Maruja)**: de família humil, va haver de treballar des de ben menuda, ja que, tot i que era bona estudiant, la situació no li va permetre continuar. Com a dona emprenedora que era, va muntar una geladeria (Geladeria Maruja) per a tirar la família endavant. Tot i que al principi no va comptar amb molt de suport, el 1972 va muntar el seu primer local a Oliva i al 1981 va obrir un altre a la platja de Gandia. Arran de l'accident d'un fill va crear l'Associació de Diversitat Física a Gandia.
    
      
    Maruja, Amparo i Maria José són un exemple de lluita, treball, compromís i esforç.
    
    D’altra banda, tenim a quatre joves que van xafant fort en el món de la ciència i de la medicina. El 64% dels 165.300 nous llocs de treball científic i tècnic en 2023 els van ocupar dones, segons l'EPA (Enquesta de Població Activa). Encara queda molt per fer, però la trajectòria de Mónika, Andrea, Laura i Aina ens indica que anem pel bon camí.
    

*   **Mónika Stefanova Ivanova**: va guanyar el Premi Nacional del FP de Sanitat competint amb totes les comunitats autònomes amb el millor expedient acadèmic. Actualment, compagina els treballs dins del món sanitari amb els estudis de Dret.
    
*    **Andrea Medina Piña**: graduada en Bioquímica i número 1 en el BIR, va aconseguir estar al capdavant de la llista d'aquesta prova.
    
*   **Laura Romero Ortolà**: va tindre la millor nota en les oposicions d'Infermeria a la Comunitat Valenciana i és la número 20 d'Espanya. Farà l'especialitat de matrona a Gandia. 
    
*   **Aina Quilis Pellicer**: va ser Premi Nacional de Medicina mentre era metgessa resident de tercer any a l'Hospital Pesset, on representava a la Comunitat Valenciana.